Cutremur lângă Napoli. Oamenii și-au părăsit locuințele de spaimă
- Moraru Iulia
- 3 martie 2024, 18:06
Un cutremur de intensitate medie s-a înregistrat duminică dimineață în apropiere de Napoli, Italia. Seismul a generat momente de panică intensă printre oamenii, care au ieșit imediat pe străzi.
Acest cutremur, cu magnitudinea de 3,4, s-a produs la ora 10.02. Epicentrul său a fost localizat în Bagnoli, la granița dintre municipalitățile Napoli și Pozzuoli, la o adâncime de doar trei kilometri.
Cutremur de magnitudine medie lângă Napoli
Simțit în întreaga zonă a Campi Flegrei și în districtele vestice ale orașului Napoli, inclusiv în Agnano, Pianura, Soccavo, Fuorigrotta și Posillipo, acest cutremur a provocat momente de panică printre locuitori.
Mulți oameni au ieșit pe străzi speriați. mai târziu, rețelele sociale au fost inundate cu povești despre această experiență.
Nimeni nu a fost rănit
Până în prezent, nu s-au înregistrat pagube materiale sau persoane rănite ca urmare a cutremurului. Au urmat încă cinci mișcări seismice de intensitate mai mică. Ultimul a fost înregistrat la ora 10.08, având același epicentru și o adâncime foarte mică.
Cu toate că magnitudinea acestui cutremur a fost relativ moderată, a generat destulă îngrijorare printre populație, din cauza amplorii și localizării sale, potrivit Il Messaggero.
Un alt cutremur a avut loc în octombrie anul trecut
În cursul anului trecut, Italia a fost afectată de un nou seism cu magnitudinea de patru grade, în zona vulcanică a Campi Flegrei, în apropiere de Napoli. Acest nou seism a survenit după o serie de mișcări seismice înregistrate în zilele anterioare în regiune.
Conform unui studiu realizat de cercetători de la University College din Londra și de la Institutul Național de Cercetare pentru Geofizică și Vulcanologie, vulcanul din Campi Flegrei este unul dintre supervulcanii planetei și a devenit mai activ în ultimul timp, fiind astfel mai predispus la erupții.
Ultima erupție a vulcanului din zonă a avut loc în 1538. Mai mult, ar putea pune în pericol jumătate de milion de locuitori în cazul unei noi erupții.
Cutremurul a avut loc la scurt timp după ora 22.00 și, potrivit protecției civile, nu a provocat răniți sau pagube materiale. Cu toate acestea, evenimentul a generat panică printre locuitori, care au ieșit în număr mare pe străzi.